b"\n_START_ARTICLE_\nTrombocitop\xc3\xa8nia\n_START_SECTION_\nSignes i s\xc3\xadmptomes\n_START_PARAGRAPH_\nSovint, nivells de plaquetes baixos no s'associen a problemes cl\xc3\xadnics; m\xc3\xa9s aviat, s'inclouen en els hemogrames rutinaris. Ocasionalment, s\xc3\xb3n deguts a contusions, especialment p\xc3\xbarpura als avantbra\xc3\xa7os, pet\xc3\xa8quia (concreti hemorr\xc3\xa0gies a pell i membranes mucoses), hemorr\xc3\xa0gies nasals i/o genivals._NEWLINE_\xc3\x89s vital recopilar una hist\xc3\xb2ria m\xc3\xa8dica exhaustiva per assegurar que un recompte de plaquetes baix no sigui causat per un proc\xc3\xa9s secundari. Tamb\xc3\xa9 \xc3\xa9s important assegurar que tampoc hagin disminu\xc3\xaft els altres tipus de c\xc3\xa8l\xc2\xb7lules sangu\xc3\xadnies, com gl\xc3\xb2buls vermells i gl\xc3\xb2buls blancs._NEWLINE_Normalment apareixen i desapareixen pet\xc3\xa8quies puntuals, rodones i indolores (1 a 3\xc2\xa0mm en di\xc3\xa0metre), i a vegades s'agrupen per formar equimosi. M\xc3\xa9s gran que les pet\xc3\xa8quies, les equimosis s\xc3\xb3n d'un color blau morat, blau o groc verd\xc3\xb2s que varien en mida i forma. Poden oc\xc3\xb3rrer qualsevol lloc al cos._NEWLINE_Una persona amb trombocitop\xc3\xa8nia tamb\xc3\xa9 es pot queixar de malestar, debilitat i fatiga general (amb p\xc3\xa8rdua de sang o sense). En la trombocitop\xc3\xa8nia adquirida, la hist\xc3\xb2ria del pacient pot incloure l'\xc3\xbas d'una o m\xc3\xa9s drogues il\xc2\xb7legals._NEWLINE_La inspecci\xc3\xb3 t\xc3\xadpicament mostra evid\xc3\xa8ncia d'hemorr\xc3\xa0gia (petequial o equimosis), junt amb hemorr\xc3\xa0gia lenta, cont\xc3\xadnua des d'algunes lesions o ferides. Els adults poden tenir grans butllofes a la boca plenes de sang. Si el recompte de plaquetes de la persona \xc3\xa9s entre 30.000 i 50.000/mm\xc2\xb3, \xc3\xa9s possible l'aparici\xc3\xb3 de contusions amb traumes menors; si \xc3\xa9s entre 15.000 i 30.000/mm\xc2\xb3, aquestes contuisions espont\xc3\xa0nies apareixen principalment a bra\xc3\xa7os i cames.\n_START_SECTION_\nCauses\n_START_PARAGRAPH_\nEls recomptes de plaquetes disminu\xc3\xafts poden ser a causa d'un cert nombre de processos de malaltia:\n_START_SECTION_\nDiagnosi\n_START_PARAGRAPH_\nLes proves de laboratori poden incloure: hemograma, enzims hep\xc3\xa0tics, funci\xc3\xb3 renal, nivells de vitamina B12, nivells d'\xc3\xa0cid f\xc3\xb2lic, velocitat de sedimentaci\xc3\xb3 globular, i frotis sanguini perif\xc3\xa8ric. Si la causa pel recompte de plaquetes baix no s'aclareix, normalment es recomana una bi\xc3\xb2psia de medul\xc2\xb7la \xc3\xb2ssia, per distingir si el recompte de plaquetes baix \xc3\xa9s a causa de producci\xc3\xb3 disminu\xc3\xafda o de destrucci\xc3\xb3 perif\xc3\xa8rica._NEWLINE_La trombocitop\xc3\xa8nia en alcoh\xc3\xb2lics hospitalitzats pot ser provocada per esplenomeg\xc3\xa0lia, defici\xc3\xa8ncia de folat, i, m\xc3\xa9s freq\xc3\xbcentment, un efecte t\xc3\xb2xic directe d'alcohol sobre la producci\xc3\xb3, temps de superviv\xc3\xa8ncia, i funci\xc3\xb3 de les plaquetes. El recompte de plaquetes es comen\xc3\xa7a a cr\xc3\xa9ixer despr\xc3\xa9s de l'abstin\xc3\xa8ncia d'alcohol de 2 a 5 dies. La condici\xc3\xb3 \xc3\xa9s generalment benigna, i l'hemorr\xc3\xa0gia cl\xc3\xadnicament significativa \xc3\xa9s rara._NEWLINE_Tamb\xc3\xa9 es poden efectuar proves de laboratori per determinar la quantitat de plaquetes i la funci\xc3\xb3 de coagulaci\xc3\xb3. En la trombocitop\xc3\xa8nia severa, un estudi de medul\xc2\xb7la \xc3\xb2ssia pot determinar el n\xc3\xbamero, mida i maduresa dels megacari\xc3\xb2cits (les c\xc3\xa8l\xc2\xb7lules de medul\xc2\xb7la \xc3\xb2ssia que alliberen plaquetes madures). Aquesta informaci\xc3\xb3 pot alhora identificar una producci\xc3\xb3 de plaquetes inefica\xc3\xa7 com la causa de trombocitop\xc3\xa8nia i excloure un proc\xc3\xa9s de malaltia maligna.\n_START_SECTION_\nTrombocitop\xc3\xa8nia neonatal\n_START_PARAGRAPH_\nLa trombocitop\xc3\xa8nia afecta un petit percentatge de nadons, i la seva prevalen\xc3\xa7a en unitats de vigil\xc3\xa0ncia intensiva neonatal \xc3\xa9s alta. Normalment, el seu curs \xc3\xa9s suau i es resol sense conseq\xc3\xbc\xc3\xa8ncies. La majoria dels casos de trombocitop\xc3\xa8nia afecten infants de naixement preterme i s\xc3\xb3n resultats d'insufici\xc3\xa8ncia placental i/o hip\xc3\xb2xia fetal. Altres causes s\xc3\xb3n menys freq\xc3\xbcents, p. ex. alloimmune, gen\xc3\xa8tic, autoimmune, infecci\xc3\xb3, DIC._NEWLINE_La trombocitop\xc3\xa8nia iniciada despr\xc3\xa9s de les primeres 72 hores despr\xc3\xa9s del naixement sovint \xc3\xa9s el resultat de s\xc3\xa8psia subjacent o enterocolitis necrosant. En termes d'infecci\xc3\xb3 les proves de PCR poden ser \xc3\xbatils per a la identificaci\xc3\xb3 pat\xc3\xb2gena r\xc3\xa0pida i detecci\xc3\xb3 de gens de resist\xc3\xa8ncia d'antibi\xc3\xb2tics. Els pat\xc3\xb2gens possibles poden ser fong, bacteris i virus, per exemple: Citomegalovirus (CMV), Virus de rub\xc3\xa8ola, virus de la immunodefici\xc3\xa8ncia humana, Staphylococcus sp., Enterococcus sp., Streptococcus agalactiae, Streptococcus viridans, Listeria monocytogenes, Escherichia coli, Haemophilus influenzae, Klebsiella pneumoniae, Pseudomonas aeruginosa, Yersinia enterocolitica, Borrelia burgdorferi, Candida sp., Toxoplasma gondii. La severitat de la trombocitop\xc3\xa8nia es podria correlacionar amb el tipus de patogen; algunes recerques indiquen que els casos m\xc3\xa9s severs es relacionen a la infecci\xc3\xb3 mic\xc3\xb2tica o per bacteris gramnegatius. El patogen es pot transmetre durant el naixement o abans d'aquest, per\xc3\xb2 tamb\xc3\xa9 durant l'alletament. o durant una transfusi\xc3\xb3. S'est\xc3\xa0 investigant la interleucina-11 com a potencial f\xc3\xa0rmac per al tractament de la trombocitop\xc3\xa8nia, especialment en els casos de s\xc3\xa8psia o enterocolitis necrosant."